

**Әскери мiндеттiлер мен азаматтарды әскери қызметке шақыру кезiнде оларды медициналық куәландыру үшiн қалалық тұрақты медициналық комиссия құру туралы**

***Күшін жойған***

Алматы қаласы Әкімшілігінің 2003 жылғы 12 мамырдағы N 2/287 қаулысы. Алматы қалалық Әділет басқармасында 2003 жылғы 13 маусымда N 533 тіркелді. Күші жойылды - Алматы қаласы әкімдігінің 2006 жылғы 7 наурыздағы N 1/200 қаулысымен

      Қазақстан Республикасының 2002 жылдың 29 қаңтарындағы "Қарулы күштердi реформалау мәселесi бойынша Қазақстан Республикасының заң шығарушы бiрқатар актiлерiне қосымшалар мен өзгерiстер енгiзу туралы" N 287-II  Заңын iс жүзiне асыру мақсатында және Қазақстан Республикасының 1993 жылдың 19 қаңтарындағы "Жалпы әскери мiндет пен әскери қызмет туралы" N 1897-II  Заңына сәйкес, Алматы қаласының Әкiмшiлiгi, **ҚАУЛЫ ЕТЕДI:**

      1. Алматы қаласының Әскери комиссары (Б.А. Мұхаметжановқа) мен Алматы қаласы Денсаулық сақтау департаментiнiң бастығы (В.Н. Девяткоға) әскер қатарына шақырылушы азаматтар мен әскери мiндеттiлердi медициналық куәландыру жөнiндегi жұмысты ұйымдастыру үшiн қалалық тұрақты жұмыс iстеушi комиссия құрылсын.

      2. Тұрақты жұмыс iстеушi қалалық шақыру комиссиясының Ережесi бекiтiлсiн (сосын Ереже мәтiнi бойыншa), N 1 қосымша.

      3. Тұрақты жұмыс iстеушi қалалық шақыру комиссиясының штаттық кестесi бекiтiлсiн (N 2 қосымша).

      4. Алматы қаласы Денсаулық сақтау департаментiнiң бастығы (В.Н. Девяткоға):

      1) Ережеге сәйкес әскер қатарына шақырылушы азаматтар мен әскери мiндеттiлердi медициналық куәландыру бойынша тұрақты жұмыс iстеушi комиссия жұмысы ұйымдастырылсын;

      2) қалалық медициналық комиссия жұмысына қатысушы дәрiгерлер Алматы қаласының әскери комиссары келiсiмi бойынша тұрақты жұмыс iстеушi комиссия құрамына енгiзiлсiн;

      3) қалалық тұрақты медициналық комиссия медициналық шаруашылық құрал жабдықтарымен және дәрi дәрмек, бұйымдармен қамтамасыз етiлсiн (N 3 қосымша);

      4) медициналық куәландыру Алматы қаласы, Сейфулин көшесi N 183 "б" үйiндегi жинастыру пунктi базасында жүргiзiлсiн.

      5. Алматы қаласының әскери комиссары (Б.А. Мұхаметжановқа):

      \* қалалық тұрақты медициналық комиссияның төрағасы болып, әскери комиссариаттың медициналық қызмет дәрiгерi офицер тағайындалсын;

      қалалық жинастыру пунктiнiң ғимаратында қалалық тұрақты медициналық комиссия жұмысы мен дәрiгер мамандарды орналастыру үшiн қызметтiк үй жайы дайындалсын.

      6. Алматы қаласы Әкiмшiлiгiнiң 2003 жылдың 24 ақпанындағы "Әскери мiндеттiлер мен азаматтарды әскери қызметке шақыру кезiнде оларды медициналық куәландыру үшiн қалалық тұрақты медициналық комиссия құру туралы" N 1/109 қаулысының күшi жойылды деп саналсын.

      7. Осы қаулының орындалуын қадағалау Алматы қаласы Әкiмiнiң орынбасары А. Мурзинге жүктелсiн.

*Алматы қаласының*

*Әкiмi*

*Әкiмшiлiк хатшысы*

Алматы қаласы Әкiмшiлiгiнiң

2003ж. "12" мамырдағы

"Әскери мiндеттiлер мен азаматтарды әскери

қызметке шақыру кезiнде оларды медициналық

куәландыру үшiн қалалық тұрақты медициналық

комиссия құру туралы" N 2/287 қаулысына

N 1 қосымша

 **Қалалық тұрақты жұмыс iстеушi медициналық**
**шақыру комиссиясының**
**ЕРЕЖЕСI 1. ЖАЛПЫ ЕРЕЖЕЛЕР**

      1. Қалалық тұрақты жұмыс iстеушi медициналық шақыру комиссиясы Қазақстан Республикасының 2002 жылдың 29 қаңтарындағы "Әскери қызмет пен жалпы әскери мiндет туралы"  Заңына өзгерiстер мен толықтыру енгiзу туралы" N 287-II Заңының 35 бабының 1 тармағы негiзiнде құрылады, оның мақсаты:

      жастарды Қазақстан Республикасының Қарулы Күштерiнде қызмет етуге, iшкi iстер Министрлiгiнiң iшкi әскерлер қызметiне, төтенше жағдай Агентствосының бөлiмшелерiне, ұлттық қауiпсiздiк Комитетiнiң шекаралық қызметiне шақырылулары кезiндегi дайындық пен оқу орындарына кандидаттарды таңдауда медициналық куәландыру.

      2003-2005 жылдары Алматы қаласының әскер қатарына шақырылуға шейiнгi жастарын, жасөспiрiмдер мен мектеп жасындағы балаларды еңбекке жарамды ету мен сауықтыру бағдарламасын жүзеге асыру.

      2. Қалалық медициналық тұрақты жұмыс iстеушi медициналық комиссия өз жұмысын ұйымдастыруда Қазақстан Республикасының заңдарын, Қазақстан Республикасы денсаулық сақтау Министрлiгi мен Қазақстан республикасының қорғаныс Министрлiгiнiң, Қазақстан Республикасының Қарулы Күштерiнiң Бас штабы бастығының бұйрықтары мен директиваларын басшылыққа алады.

 **2. Қалалық тұрақты жұмыс iстеушi медициналық**
**шақыру комиссиясының мiндеттерi**

      1. Қалалық тұрақты жұмыс iстеушi медициналық шақыру комиссиясының негiзгi мiндеттерi болып саналады:

      1) Қазақстан Республикасының Қарулы Күштерi қатарына жедел әскери қызметке шақырылушылар мен әскери оқу орындарына кандидат азаматтардың медициналық куәландыруын жүргiзу;

      2) әскери мiндеттi тұлғалар мен келiсiм шартпен қызметтегi тұлғаларды медициналық куәландыру;

      3) аудандық шақыру комиссиясымен бейбiт уақытта әскери қызметке жарамайтын, әскери уақытта саптық қызметке жарамды деп танылғандар мен әскери есептен шығарылу себептi жарамсыз деп танылған және денсаулық жағдайы бойынша мерзiмi ұзартылған әскер қатарына шақырылушылардың медициналық - бақылауын жүргiзу;

      4) әскер қатарына шақырылуға шейiнгi жастардың емдеу сауықтыру жұмыстарын ұйымдастыруда аудандық әскери комитеттiң медициналық комиссиясына көмек көрсету. Олардың шақырылуы  мен тiркеп жазылуы кезiндегi медициналық куәландыруды жүргiзу;

      5) Алматы қаласының емдеу профилактикалық мекемелерiнiң базасында әскер қатарына шақырылушылар мен әскер қатарына шақырылуға шейiнгiлердiң емi мен медициналық тексерiлулерiн ұйымдастыру;

      6) Жас солдаттардың денсаулық жағдайына байланысты әскерден қайтарылу жағдайын тексеру, қайтарылу себебiн талдау мен оларды жою бойынша шараларды анықтау;

      7) мүдделi ведомстволармен бiрiге отырып, әскер қатарына шақырылушылардың денсаулығын қорғау, олардың демалысы мен еңбек жағдайларын жақсарту бойынша ұсыныстар жасау.

 **3. Қалалық тұрақты жұмыс iстеушi медициналық**
**шақыру комиссиясының ұйымдастырушылық**
**құрылымы**

      1. Қалалық тұрақты жұмыс iстеушi медициналық шақыру комиссиясының құрамына енгiзiледi:

      1) Қазақстан Республикасының қорғаныс Министрлiгiнiң 1995 жылдың 28 наурызындағы N 61 бұйрығына сәйкес, дәрiгер мамандар: хирург, терапевт, невропатолог, психиатр, окулист, стоматолог, фтизиатр, отоларинголог, дерматовенеролог және хатшы (орта медициналық қызметкер);

      2) шақыру кезiнде дәрiгер мамандар мен орта медициналық қызметкерлердiң жұмысына медициналық комиссияның төрағасы басшылық жасайды;

      3) қалалық тұрақты жұмыс iстеушi медициналық шақыру комиссиясының дербес құрамын Алматы қаласының денсаулық сақтау департаментiнiң бастығы Алматы қаласы мен Алматы облысының әскери комиссарының  келiсiмi бойынша бұйрықпен бекiтедi.

      2. Қалалық тұрақты жұмыс iстеушi медициналық комиссия Алматы қаласының денсаулық сақтау департаментi жанынан құрылады және үнемi Алматы қаласы мен Алматы облысының әскери комиссариаты мен Алматы қаласы Денсаулық сақтау департаментiнiң келiсе отырып бекiткен жоспарға сәйкес жұмыс iстейдi. Қосымша құрылым ретiнде тұрақты түрде жиналу пунктiнде орналасады.

      Алматы қаласы мен Алматы облысының қалалық жинақтау пунктiнде комиссия толық құрамымен медициналық куәландыруды жүргiзедi.

      Әскер қатарына шақырылу кезеңдерi арасында:

      1) аудандық әскери комитеттерге барған кезде дәрiгер мамандарға емдеу-сауықтыру жұмыстарын ұйымдастыруда көмек көрсетедi;

      2) аудандық, қалалық әскери комитеттердiң жолдамалары бойынша Алматы қаласының емдеу профилактикалық мекемелерiнiң базасында әскер қатарына шақырылушылардың консультативтiк қабылдауын жүргiзедi және олардың тексерулiлерi мен емделуiн ұйымдастырады.

      3) әрбiр кезең бойы ұсыныстармен, тұжырымдармен шақыру комиссиясы жұмысының талдауын жүргiзедi.

      3. Мамандар мен орта медициналық қызметкерлер Алматы қаласының денсаулық сақтау департаментiнiң бастығы мен Алматы қаласы мен Алматы облысының әскери комиссариатының медициналық комиссиясының төрағасына бағынады.

      4. Үнемi жұмыс iстеушi қалалық шақыру медициналық комиссиясының құрамындағы орта медициналық қызметкерлер мен маман дәрiгерлер үшiн комиссия негiзгi жұмыс орыны болып саналады және кәсiби стажы мен жалпы жұмыс стажына енгiзiледi. Комиссия мүшелерiне Қазақстан Республикасы заңдарымен анықталған әлеуметтiк кепiлдемелiк пен құқық таралады.

 **4. Қалалық тұрақты жұмыс iстеушi медициналық**
**шақыру комиссиясының құқығы**

      1) Әскер қатарына шақырылушыларды медициналық куәландыру мәселесiн жетiлдiру бойынша денсаулық сақтау ұйымдарының өкiмдерi мен бұйрықтарының жобасына ұсыныстар дайындайды.

      2) Қаланың емдеу-профилактикалық мекемелерiнде әскер қатарына шақырылушы тұлғаларға көрсетiлетiн медициналық көмек жағдайын талдау, зертеу.

      3) Алматы қаласы Денсаулық сақтау департаментi жанындағы қалалық тұрақты жұмыс iстеушi медициналық шақыру комиссиясының аудандық әскер комитеттердегi дәрiгерлiк комиссия шешiмiн қайта қарауға құқығы бар.  Алматы қаласының әскери комитетi жанындағы қалалық тұрақты жұмыс iстеушi медициналық шақыру комиссиясының әскер қатарына шақырылушыны медициналық куәландыру мәселесi бойынша шешiмi түпкiлiктi боп саналады және тек Қазақстан Республикасы заңдарының бекiтiлген тәртiбiнде ғана қайта қаралады.

      4) Еңбек тәртiбiн бұзғаны үшiн тәртiпке шақырылу жауапшылығы бойынша ұсыныстар енгiзедi. Әскер қатарына шақырылушыларды медициналық куәландыру бойынша үлгiлi жұмысы үшiн аудандық әскери комитеттердiң қалалық медициналық шақыру комиссиясының қызметкерлерiн көтермелеу туралы Алматы облысы мен Алматы қаласының әскери комитетi мен денсаулық сақтау ұйымдарына ұсыныстар жасауға.

      5) Әскер қатарына шақырылу жасындағы тұлғаны тексеру мен емделуге берiлген жолдама бойынша қаланың емдеу профилактикалық мекемелерi меншiктiк түрiне қарамастан орындауға тиiстi.

 **5. Қалалық тұрақты жұмыс iстеушi медициналық**
**шақыру комиссиясын қаржыландыру**

      Қалалық тұрақты жұмыс iстеушi медициналық шақыру комиссиясының дәрiгер мамандары мен орта медициналық қызметкерлерiнiң еңбек ақысын төлеу бойынша қаржыландыру Қазақстан Республикасының "Әскери қызмет және жалпы әскери мiндет туралы"  Заңының 35 бабының 1 пунктiне сәйкес жүргiзiледi.

*Әкiмшiлiк хатшысы*

Алматы қаласы Әкiмшiлiгiнiң

2003ж. "12" мамырдағы

"Әскери мiндеттiлер мен азаматтарды әскери

қызметке шақыру кезiнде оларды медициналық

куәландыру үшiн қалалық тұрақты медициналық

комиссия құру туралы" N 2/287 қаулысына

N 2 қосымша

 **Қалалық тұрақты жұмыс iстеушi медициналық**
**комиссияның штаттық кестесi**

      1. Комиссия төрағасы -  әскери комиссариаттың

                              медициналық қызметiнiң

                              офицерi

      2. Дәрiгер - хирург             1 ставка

      3. Дәрiгер - терапевт           1 ставка

      4. Дәрiгер - невропатолог       1 ставка

      5. Дәрiгер - психиатр           1 ставка

      6. Дәрiгер - окулист            1 ставка

      7. Дәрiгер - стоматолог         1 ставка

      8. Дәрiгер - фтизиатр           1 ставка

      9. Дәрiгер - отоларинголог      1 ставка

      10.Дәрiгер - дерматовенеролог   1 ставка

      11.Комиссия - хатшысы

      (орта медициналық қызметкер)    1 ставка

      Тұрақты жұмыс iстеушi медициналық комиссияның 10 маманына аударылатын еңбек ақы қоры 149, 1 мың теңге құрады.

      Жылдық еңбек ақы қоры 1789 мың теңге құрады.

*Әкiмшiлiк хатшысы*

Алматы қаласы Әкiмшiлiгiнiң

2003ж. "12" мамырдағы

"Әскери мiндеттiлер мен азаматтарды әскери

қызметке шақыру кезiнде оларды медициналық

куәландыру үшiн қалалық тұрақты медициналық

комиссия құру туралы" N 2/287 қаулысына

N 2 қосымша

 **Қалалық тұрақты жұмыс iстеушi медициналық комиссиясын дәрi дәрмекпен, медициналық құрал сайманмен және шаруашылық шаруашылық мүлiктерiмен жабдықтау:**

       Адам денесiн өлшеу кабинетi:

      1) медициналық өлшеуiш          - 1;

      2) қол диномометрi              - 1;

      3) тартылыс күшiн өлшеу үшiн диномометр - 1;

      4) бой өлшегiш  - 1;

      5) құрғақ кептiргiш шкаф (стерилизатор) - 1;

      6) спирометр  - 1;

       Терапевт кабинетi:

      1) стетофонендоскоп  - 1;

      2) сфигомомонометр  - 1;

      3) тiл үшiн екi жақты тiк қалақша (шпатель) - 15;

      4) бүйрекке ұқсайтын кiреукеленген леген (тазик)-2;

       Хирург кабинетi:

      1) стетофонендоскоп  - 1;

      2) угломер  - 1;

      3) сантиметрге бөлiнген өлшем лентасы  - 1;

       Психиатр мен невропатолог кабинетi:

      1) неврологиялық балға  - 2;

      2) екi жақты тiк тiл үшiн қалақша (шпатель) - 15;

      3) сантиметрге бөлiнген өлшем лентасы   - 1;

      4) бүйрекке ұқсайтын кiреукеленген леген (тазик)-1;

       Отоларинголог кабинетi:

      1) 180 мл құлақты үрлеу үшiн ұшы бар баллон  - 1;

      2) құлақ ұрасы (воронка) - N 1, 2, 3, 4- 3 жиынтық;

      3) пневматикалық құлақ ұрасы (воронка) - 1;

      4) бiр жақты саңыраулықта естудi тексерудi анықтау

         үшiн құлақты жабқыш  - 1;

      5) диаметрi 21 мм көмекей айнасы  - 1;

         диаметрi 25 мм көмекей айнасы  - 1;

      6) диаметрi 8 мм жұтқыншақтық айна  - 1;

      7) губок ұзындығы 40 мм жұтқыншақтық айна  - 10;

      8) губок ұзындығы 60 мм жұтқыншақтық айна  - 5;

      9) түйме тәрiздес сүңгi  - 1;

      10) түйме тәрiздес Воячека мұрындық сүңгiсi  - 1;

      11) нарезкалы құлақтық сүңгi   - 1;

      12) 128 тербелiске камертон  - 1;

      13) 1024 тербелiске камертон  - 1;

      14) кәдiмгi құлақтық манометр (отоманометр)  - 1;

      15) қыры майысқан құлақ пинцетi  - 1;

      16) маңдайлық рефлектор  - 1;

      17) айналардың мақта ұстау үшiн тұтқасы  - 2;

      18) бүйрекке ұқсас эмальданған шлапшын  - 2;

      19) медициналық термометр  - 1;

      20) ыстық бумен кептiргiш шкаф (стерилизатор)  - 1;

      21) екi жақты тiл үшiн тiк  қалақша  - 15;

      22) 150мл қуысты жуу үшiн шприц  - 1;

      23) спиртовка    - 1;

       КӨЗ дәрiгерiнiң кабинетi (окулист):

      1) үлкен қабақ көтергiш  - 2;

      2) 1, 2, 3, конус тәрiздi жас арансы үшiн сүңгi

      3) скиаскопиялық сызғыш;

      4) көзiлдiрiк таңдау үшiн өлшем сызғышы  - 1;

      5) маңдайшалы бинокулярлы лупа  - 1;

      6) Поляк оптотиптерi  - 1 жиынтық;

      7) ОФ - 3 типтi офтальмоскоп  - 1;

      8) Көзiлдiрiк пиаласы - 1 жиынтық;

      9) 40 ваттық электр лампасымен Сивцева Головиннiң

         таблицасы үшiн жарықтандырғыш аппарат  - 1;

      10) офтальмологиялық шам  - 1;

      11) көз көру шамасын анықтағыш Сивцева Головиннiң

          таблицасы  - 1 жиынтық;

      12) көру кемшiлiгiн сылтауратуды зерттеу үшiн Поляк

          белгiлерi мен бақылау таблицалары   - 1 жиынтық;

      13) бүйрекке ұқсас эмальданған шлапшын  - 12;

      14) көз эластотонометрi  - 1;

      15) көз жасы жолдарын жуу үшiн екi доғалды ұшты

          10 мл шприц  - 1;

       Тiс дәрiгерi кабинетi (стоматолог):

      1) тiс айнасы  - 25;

      2) үшкiр тiк тiс сүңгiсi - 3;

      3) бұрышталып майысқан тiс сүңгiсi - 25;

      4) жалпы пайдаланатын анатомиялық қысқыш  - 2;

      5) үлгiсiз майысқан тiс қысқышы  - 10;

 **Жұмсалатын медициналық бұйымдар**

        1. Дәрi - дәрмектер (50 куәландырылған күн бойғы)

         ерітiндiлерi:

      2. 0,25 пайызды - 2,0 дикаин

      3. 1: 1000 - 100,0 фурациллин

      4. 1 пайызды - 2,0 гоматропин

      5. (0,5 пайызды - 2,0 амизила немесе 2 пайызды 2,0

         платафиллин)

      6. 1: 5000 - 5,0 атропин

      7. 1 пайызды - 2,0 атропин

      8. 2 пайызды - 2,0 флюоросцеин

      9. (немесе 3 пайызды - 2,0 колларгол)

      10.1 пайызды пилокарпин - 2,0 немесе 0,2 пайызды

         эзерин

      11.1: 20000 - 2,0 армин

      12.1: 1000 - 100,0 риванол

      13.10 пайызды - 50,0 аммиак

      14.5 пайызды - 5,0 йод

      15.техникалық этилдi спирт (гидролиздiк) - 50,0

      16.1 пайызды - 10,0 бриллиантты жасыл түстi ерітiндi

 **Тексеруге үшiн стандартталған ерітiндiлер:**

        1. 0,5 пайызды сiрке су ерітiндiсi - 5,0, шарап

         спиртi - 5,0;

      2. 40 пайызды - 5,0 - нан және 4,10 пайызды қант

         дәмдi ерітiндi;

      3. 2, 5, 4 ж/ә 10 пайызды  - 5,0 нан ас тұзы;

         0,01,0,02 ж/е 0,03 пайызды - 5,0 - нан лимон

         қышқылы; 0, 00002, 0, 0000 пайызды - 5,0 нан

         хинин сульфаты.

 **Басқадай жұмсалатын заттар:**

      Резинкалы қолғап, медициналық вазелин, жабысқыш пластырь, пакеттегi стерилдi сулықтар, гигроскопиялық мақта.

**Ескерту:** жұмсалатын медициналық бұйымдар куәландырылатын 1750 шақырылушы есебiне бөлiнсiн.

**Шаруашылық бұйымдар:**

      Медициналық қызметкерлер саны бойынша орта және дәрiгер қызметкерлер үшiн медициналық халаттар; сүлгi, қол жуу үшiн щеткесi, дәрiгерлiк кабинет сандары бойынша сабын; қыш тәрелкелер - 4; эмальданған шлапшын, спиртовка, шымылдық, медициналық кушетка - 6; халаттар мен киiмдер үшiн iлгiштер, дәрi - дәрмектер мен медициналық бұйымдарды сақтау үшiн шкафтар, стөлдер, орындықтар, бөлме термометрi, көрсеткiш таяқ.

*Әкiмшiлiк хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК